Resooney Wikipedia:Laue-lioar aght screeuee

message: Foddee lhisagh shin red erbee ayns shoh y screeu?  Ta mee er chur shilley giare er y duillag Baarle, as ta kuse dy h-eiyn er jeet orrym.  Cha nel mee son gra cre briwnys lhisagh shin jannoo orroo, agh son cur magh ass ny cooishyn son resoonaght.  Cha nel shoh agh toshiaght!  Bee ram ayn ry-yannoo.

message: By vie lhiam ennym ny duillag shoh y hyndaa gys y lhiaggan Gaelgagh. Va mee smooinaghtyn er Wikipedia:Laue-lioar aght screeu. Cre er lhiat? --MacTire02 13:42, 30 Mee ny Nollick 2008 (UTC)
replies: text: T'eh clashtyn dy mie dou hene. -- Shimmin Beg 01:03, 31 Mee ny Nollick 2008 (UTC)
replies: text: :Nagh lhisagh y duillag shoh ve laue-lioar aght screeuee rere corys screeuee as lioar screeuee as nyn lheid? -- Shimmin Beg 10:32, 14 Boaldyn 2010 (UTC)
thread_title: Ennym ny duillag shoh

message: * Enmyn ny meeghyn.  Vel cummey erbee as bare dooin ymmyd jehsyn y yannoo, ny cummey erbee?  Myr sampleyr, Mayrnt / Mean Arree / Mee ny Mannan
* Tra lhisagh ve "Y" ny "Yn" ayns ennym yn art.
* Jannoo ymmyd jeh Çh ny Ch.  Son focklyn joarree, er lheh - myr sampleyr, enmyn Sheenagh (Chen Baozhen ny Çhen Baozhen?).
* Focklyn joarree gyn fockle oikoil Gaelg ec y traa t'ayn.  Ny keayrtyn veagh eh aashagh Gaelg er y chur, ny keayrtyn elley nagh beagh.  Myr sampleyr, katana (cliwe ny Samurai), fady (cha noddym shen y chaghlaa feer aashagh - beggan gollrish "taboo" agh cha nel ad yn un red).  Cre lhisagh shin jannoo mynyngione?
* Focklyn joarree myr enmyn sheshaghtyn-dellal, coonseilyn, raadyn as buill.  Cre ny keayrtyn lhisagh shin cur Gaelg er, as nagh lhisagh?
* Jannoo ymmyd jeh enmyn oaylleeagh, myr sampleyr, focklyn Ladjyn ny Greagish ayns bea-oaylleeaght
* Lettraghey tra ta ymmodee cummaghyn Gaelg ayn
* Far-enmyn - myr sampleyr, ny lhisagh shin screeu son rannag firrinagh (she bwoirrinagh "rannag"), as y lheid.  "Y rannag firrinagh, t'eh..." ny "Y rannag firrinagh, t'ee".
* Aght screeu.  Ta'n art Baarle gra nagh lhisagh shiu jannoo ymmyd jeh "oo" ny "shiu", as dy lhisagh shiu screeu 'sy "passive".  Agh cha nee Baarle t'ayn ayns shoh, as cha nel shin screeu myr shen dy cadjin.  Aghterbee, by vie lhiam dy row coardailys ayn mychione cooishyn myr shen.
Shimmin Beg 22:59, 12 Mee Houney 2008 (UTC)
replies: text: Fo ny poyntyn heose t'ad shoh my smooinaghtyn:

text: * Enmyn ny meeghyn - foddee cummeyb erbee ymmyd y yannoo, myr t'er y Wikipedia Yernish. Myr sampleyr, ta Mee Houney çhyndaait myr Mí na Shamhna dy cadjin as shiu loayrt, agh foddee eh y screeu myr Mí na Shamhna ny Samhain. T'eh shen, shegin dhooin ve coardailys rish ennym feer-artyn ny meeghyn as aa-enmyssyn y chur veih lhiegganyn elley huggey.

text: * Ayns y chooid smoo jeh fockleyryn Gaelg-Baarle ta Yn Rank, Yn Iddaal a.r.e. ry akin, agh ayns fockeyryn CnyG t'ad gra dy vel Y Rank, Yn Iddaal, Y Ghermaan as y lhied ny share. Bare lhiam y lhieggan CnyG, agh foddee nagh vel sleih elley coardailys rhym.

text: * My vel ny focklyn nyn vocklyn joarree, shegin dhooin greimmey lesh y lhieggan Baarlagh, myr t'ayns Yernish, Gaelg Albinagh, Bretnish...Cha nel j,k,q,v,w,x,y,z 'sy Yernish, agh ta boayl-enmyn, sleih quaagh a.r.e. çhyndaait myr t'ad ayns Baarle. T'eh shen, ta Chen Baozhen (gyn Ç) ny share.

text: * Mannagh vel lhieggan Gailckagh oikoil ayn, shegin dhooin greimmey lesh y lhieggan cadjin: katana, fady a.r.e.

text: * Foddee dy vel ah ny share enmyn sheshaghtyn as e lhied dy hyndaa gys lhieggan Gailckagh.

text: * My vel lhieggan Gaelgagh ayn, jean ymmyd jeh. Mannagh vel eh ayn, jean ymmyd jeh'n lhieggan oaylleeagh

text: * Lettraghey.....Cha nel fys aym!!!

text: * "Y rannag firrinagh, t'ee..."

text: Cha nel ad agh my smooinaghtyn. Cre er lhiat? --MacTire02 00:18, 13 Mee Houney 2008 (UTC)
thread_title: Reddyn bentyn rish y Ghaelg er lheh

message: Jeant ayms rere'n resoonaght.  Cre er lesh sleih elley? -- Shimmin Beg 22:04, 27 Mee Houney 2008 (UTC)
replies: text: Mie dy liooar! Ta me coardail rish ny h-eieyn ayd. Velmayd cur y duillag er y phreeu-ghuillag MoS? --MacTire02 13:54, 28 Mee Houney 2008 (UTC)
thread_title:  Suggested starting point for the MoS 

message: Cha nel mee shickyr mychione enmyn vuill as focklyn cadjin ayndaue.  Myr sampleyr, ayns John Muir, shimmey ennym t'ayn: "Yosemite Valley", "Mount Dana", "Cathedral Peak" as reddyn elley.  Vel eh ny share dooin Gaelg er ny focklyn cadjin y chur (myr "Glion Yosemite" as myr shen, ny adsyn y 'aagail 'sy çhengey dooghyssagh?
Ta cooish cosoylagh rish ry-akin ayns enmyn elley, myr "National Historic Landmark" - ec y traa t'ayn ta mee er chur Gaelg er 'sy chiangley, agh ta'n kiangley kianglt rish yn ennym dooghyssagh.  Cre er lhiat?
-- Shimmin Beg 13:40, 13 Jerrey Fouyir 2009 (UTC)
replies: text: Ta mee credjal dy vel y red shoh ny lurg y red share da enmys buill:

text: * My vel yn ennym jannoo cur sheese er boayl er lheh cur ennym Gaelgagh er y chur sheese - m.s. "Yosemite National Park" = National Park of Yosemite. T'eh shen, shegin da ve chyndaait myr "Pairk Ashoonagh Yosemite"; "Yosemite Valley" = Valley of Yosemite. T'eh shen, shegin da ve chyndaait myr "Glion Yosemite".

text: * My vel yn ennym goaill stiagh focklyn soilshee as ny focklyn shen nyn gooid jeh'n voayl-ennym, faag eh myr t'eh - m.s. Shegin dhooin "Alice Springs" y 'aagail myr "Alice Springs". Cha nel currym orrin chyndaa y chroo lheid as "Chibbyryn Alice" ny "Chibbyryn Ealish". M.s. ny s'odjey - my vel pairk ashoonagh faggys da Alice Springs as ennym y valley currit er, beagh eh chyndaait myr "Pairk Ashoonagh Alice Springs".

text: * Er cooishyn sleityn as nyn lheid - cha nel mee shickyr foue. Cha nel fys aym cre ta taghyrt ayns Gaelg Albinagh, agh ayns Yernish ta shen jannoo ymmyd jeh'n red shoh: My vel "Mount" ny "Mountain" ec toshiaght y fockle, cur "Sliabh" ny "Slieau" ny Gaelgey stiagh syn ynnyd. Mannagh vel ny focklyn shen ayn as my vel focklyn elley ayn, faag eh myr t'eh. M.s. Ta "Mount Scott" chyndaait myr "Sliabh Scott" ayns Yernish as "Slieau Scott" ayns Gaelg. Agh ta shen jargal "Cathedral Peak" y 'aagail myr "Cathedral Peak". Agh myr dooyrt mee, cha nel mee shickyr.

text: * Er cooish redyn as "National Historic Landmark" -  vel ny focklyn shen nyn ennym cair? Ta mee hene credjal dy vel focklyn lheid as ad 'syn abbyrt yerrinagh nyn vocklyn ta currit er colught, cliaghtey, sheshaght a.r.e. oikoil faag ad 'sy chengey ghooghyssagh. Mannagh vel ayn agh cur sheese (national historic landmark - ayns cosoylaght rish National Historic Landmark) jean chyndaa daue.

text: Cre er lhiat? Cha nel ayn agh faaueyn aym. --MacTire02 17:35, 13 Jerrey Fouyir 2009 (UTC)
replies: text: :Er lhiam dy nee arganeyn mie t'ayd.  She yn treeoo chooish va boirey orrym, as er lhiam dy vel shen eie cho mie as reill erbee oddagh shin croo, as rere ymmyd Gaelgagh elley reesht.  Myr shen, verym eh er y laue-lioar my ta shen mie dy liooar ayd, -- Shimmin Beg 11:33, 14 Jerrey Fouyir 2009 (UTC)
replies: text: ::Ta shen mie dy liooar aym! :) --MacTire02 12:27, 14 Jerrey Fouyir 2009 (UTC)
thread_title:  Focklyn cadjin ayns enmyn